Η προσωρινή ρύθμιση κατάστασης (άρ.731, 732 ΚΠολΔικ) στις εργατικές διαφορές στο ατομικό και συλλογικό εργατικό δίκαιο
Creators: name: Κωνσταντάκου, Δήμητρα Ηλία
Publisher: name: Aristotle University of Thessaloniki
Year: 2015
Subjects: Ασφαλιστικά Μέτρα
Προσωρινή ρύθμιση κατάστασης
Ατομικό και συλλογικό εργατικό δίκαιο
Interim measures
Provisional settlement
Employment and labor law

description: Τη διπλωματική μου εργασία απασχόλησε το θέμα της προσωρινής ρύθμισης κατάστασης (άρ.731, 732 ΚΠολΔικ), ως ασφαλιστικού μέτρου, στις εργατικές διαφορές, τόσο στο ατομικό όσο και στο συλλογικό εργατικό δίκαιο. Αρχικά, έκανα μία γενική αναφορά, στο γενικό μέρος της εργασίας μου, στην έννοια και τη φύση των ασφαλιστικών μέτρων στο ελληνικό δίκαιο, ως μορφής προσωρινής δικαστικής προστασίας, καθώς και στις προϋποθέσεις λήψεως αυτών, καταλήγοντας στην ανάλυση του ασφαλιστικού μέτρου της προσωρινής ρύθμισης κατάστασης, όπως αυτό ρυθμίζεται στα άρθρα 731 επ. ΚΠολΔικ. Αναφέρθηκα επίσης αναλυτικά και στο ζήτημα της απαγόρευσης ικανοποίησης του ασφαλιστέου δικαιώματος με τη λήψη ασφαλιστικών μέτρων (άρ.692 παρ.4 ΚΠολΔικ). Στη συνέχεια παρουσίασα το θέμα περί του αν μία απόφαση ασφαλιστικών μέτρων εξοπλίζεται με τελεσιδικία και δημιουργεί δεδικασμένο, εκθέτοντας τις απόψεις που έχουν υποστηριχθεί για το συγκεκριμένο ζήτημα στη θεωρία και τη νομολογία των ελληνικών δικαστηρίων. Στο ειδικό μέρος της εισήγησής μου που αφορά το ατομικό εργατικό δίκαιο, με απασχόλησε το ζήτημα της προστασίας του εργαζομένου, με ασφαλιστικά μέτρα, κατά το στάδιο που έπεται της καταγγελίας της σύμβασης εργασίας του από τον εργοδότη, καθώς και στην περίπτωση μονομερούς βλαπτικής μεταβολής των εργασιακών όρων, συμπεριλαμβανομένου του μέτρου της διαθεσιμότητας και της εκ περιτροπής εργασίας. Στο ειδικό μέρος της εισήγησής μου που αφορά το συλλογικό εργατικό δίκαιο, αφού έκανα μία αναφορά στο συνταγματικώς κατοχυρωμένο στο άρ.23 παρ.2 του Συντάγματος δικαίωμα της απεργίας και στις προϋποθέσεις άσκησής του, παρουσίασα αναλυτικά την ύπαρξη ή μη δυνατότητας δικαστικής απαγόρευσης της απεργίας με οριστική δικαστική απόφαση, λόγω της απαγόρευσης διακοπής ή έναρξής της με ασφαλιστικά μέτρα (άρ.22 παρ.3 Ν. 1264/1982), και παράλειψης αυτής στο μέλλον, παρουσιάζοντας τις αντικρουόμενες ως προς το εν λόγω ζήτημα απόψεις. Κλείνοντας την εισήγησή μου, ασχολήθηκα με την προσβολή του δικαιώματος της απεργίας με την ΠΥΣ (Πράξη Υπουργικού Συμβουλίου) 6/28.2.2012 και έθιξα το μείζον πρόβλημα αντιμετώπισης του συνόλου σχεδόν των απεργιών ως καταχρηστικών από τα ελληνικά δικαστήρια, προτείνοντας λύσεις αντιμετώπισής του.
description: The present thesis focuses on the provisional settlement of labor disputes (under articles 731, 732 CCivPr.) as an interim measure, both in employment and collective labor law. In the general part of the thesis, I began with an initial presentation of the definition and nature of interim measures in Greek law, as a means of provisional judicial protection, as well as of the conditions under which they can be granted, followed by the specific analysis of the interim measure of provisional settlement, as the latter is stipulated in articles 731 et seq. CCivPr. I also proceeded with a detailed analysis of the prohibition of the satisfaction of the right to be provisionally protected with an award of interim measures (art. 692, par.4 CCivPr.). Further on, I introduced the subject of whether a decision awarding interim measures amounts to a final decision and whether it creates precedent, by presenting the different views on the matter by both the academics and the Greek courts’ jurisprudence. In the second part of my thesis on employment law, I was engaged with the judicial protection of employees by awards of interim measures, during the phase which follows the termination of the employment agreement by the employer, as well as in the case of unilateral adverse differentiation of the working conditions, including the measures of availability and job rotation. In the second part of my thesis on collective labor law, after reflecting on the constitutionally granted right to strike under art.23, par.2 of the Greek Constitution and the conditions of its exercise, I presented in detail the issue of whether it is possible or not to prohibit a strike with a definite judicial decision, given the prohibition of its discontinuance or commencement and its future omission by an award of interim measures (art. 22, par. 3 of Law No. 1264/1982), by displaying the different views on the matter. I concluded my thesis with the infringement of the right to strike by the 6/28.2.2012 ACM (Act of the Council of Ministers), while I touched upon the major issue of the treatment by the Greek courts of almost all strikes as abusive by suggesting potential solutions.